CELEX: 62017TN0634
Language: fi
Date: 2017-09-15 00:00:00
Title: Asia T-634/17: Kanne 15.9.2017 – Pint v. komissio

13.11.2017   
            
            
               FI
            
            
               Euroopan unionin virallinen lehti
            
            
               C 382/53
            
         Kanne 15.9.2017 – Pint v. komissio
   (Asia T-634/17)
   (2017/C 382/66)
   Oikeudenkäyntikieli: saksa
   
      Asianosaiset
   
   
      Kantaja: Anikó Pint (Göd, Unkari) (edustaja: asianajaja D. Lazar)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 1.6.2017 tekemän päätöksen Ares(2017)2755260,
            
         
               —
            
            
               kumoamaan komission 17.7.2017 tekemän päätöksen C(2017)5145 final,
            
         
               —
            
            
               velvoittamaan komission antamaan kantajan tutustuttaviksi kaikki EU-Pilot -menettelyn 8572/15, CHAP (2015)00353 asiakirjat siitä riippumatta, onko kyse jo esitetyistä vai vasta tulevaisuudessa esitettävistä asiakirjoista
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste: Riidanalaisten asiakirjojen ilmaiseminen ei vaaranna tutkintatoimien tarkoitusten suojaa.
               EU-Pilot -menettelyn 8572/15 kohteena ovat tuomioistuimen puolueettomuutta ja oikeudenmukaista oikeudenkäyntiä koskevien oikeuksien laajamittaiset loukkaukset Unkarin tuomioistuimissa soveltamalla valuuttaluottojen muuntamista Unkarin rahan määräisiksi koskevaa lainsäädäntöä. Kyseiset lait ovat vallanjaon vastaisia, koska niissä puututaan kansalaisten yksityisiin oikeussuhteisiin. Erityisesti näissä laeissa pakotetaan luotonottajat kantamaan valuuttariskistä aiheutuvat tappiot ja kielletään luottosopimusten pätevyyden riitauttaminen tuomioistuimissa.
               Euroopan komission ja Unkarin hallituksen väliset neuvottelut Unkarin oikeusjärjestyksen saattamiseksi unionin oikeuden mukaiseksi eivät ole asianmukainen keino tämän tavoitteen saavuttamiseksi, koska oikeusvaltiossa tuomioistuimet ovat riippumattomia ohjeista.
               Riidanalaisten asiakirjojen ilmaiseminen ei vaaranna tutkintatoimien tarkoitusten suojaa vaan päinvastoin edistää sitä, koska vain julkinen keskustelu voi muuttaa Unkarin tuomioistuinten oikeuskäytäntöä.
            
         
               2)
            
            
               Toinen kanneperuste: Ylivoimainen yleinen etu vaatii riidanalaisten asiakirjojen ilmaisemista.
               Asiakirjojen levittäminen julkisuuteen on yleisen edun mukaista, koska sillä tavoin mahdollistetaan
               
                           —
                        
                        
                           Unkarin tuomioistuinten oikeuskulttuurin muuttaminen
                        
                     
                           —
                        
                        
                           Euroopan laajuinen julkinen keskustelu siitä, millä tavoin Unkarin hallitus käsittää perusoikeuksien tulkinnan
                        
                     
                           —
                        
                        
                           julkinen keskustelu siitä, millä tavoin komissio käsittää Euroopan unionin perusoikeuskirjan 47 artiklan ja Euroopan ihmisoikeussopimuksen 6 artiklan 1 kappaleen tulkinnan
                        
                     
                           —
                        
                        
                           sisämarkkinoiden suojaaminen
                        
                     
                           —
                        
                        
                           Unkarin kuulumisesta Euroopan unioniin johtuvien etujen osoittaminen kansalaisille.